नई दिल्ली, जेएनएन। पाकिस्तानी क्रिकेटर शोएब मलिक ने कहा कि भारत और पाकिस्तान को और ज्यादा क्रिकेट मैच खेलने चाहिए। दोनों देशों के बीच होने वाले मैच से ना सिर्फ भारत व पाकिस्तान के क्रिकेट फैंस बल्कि दुनिया के तमाम क्रिकेट प्रशंसकों का मनोरंजन होगा। एशिया कप 2018 की शुरुआत 15 सितंबर से होगा और पहला मैच श्रीलंका व बांग्लादेश के बीच खेला जाएगा वहीं पूरी दुनिया की नजर भारत व पाकिस्तान के बीच 19 सितंबर को होने वाले मुकाबले पर टिकी है।